ประจำเดือนขาด3อาทิตย์.ตรวจครรภ์ได้เพียง2อาทิตย์ผลเป็นลบ(เคยแท้งแบบสมบูรณ์โดยการสอดยาได้2ปีกว่าแล้ว)ก่อนครบ3อาทิตย์2วีนมีเพศสัมพันธ์(แบบแรง)รู้สึกเจ็บช่องคลอดพอทนได้.ถัดอีกวันนั่งยองปวดเสียดท้องล้มทั้งนั่งเดินไม่ไหวพอนอนพักอาการดีขึ้นไปเข้าห้องน้ำมีเลือดออกสีออกแดงชมพูใสๆตอนแรกๆหลังๆเริ่มสีแดงสดมีเมือกใสๆปนเลือดมีอาการอาเจียนเป็นลมออกมาบ้างเป็นอาหารออกมาบ้างจะเป็นช่วงเช้าหลังอาหารปวดเสียดๆแต่ไม่รุนแรงพอทนได้เป็นไม่บ่อยมากก่อนนอนมักจับท้องแล้วมันดุ๊บๆ(เป็นกล้ามเนื้อหรือป่าวค่ะ)ประจำเดือนขาดแรกๆทานอาหารเยอะมากหลังๆทานได้น้อยลง.เคยไปคลินิคเพราะมีเลือดออกผิดปกติเลยได้ยาปรับประจำเดือนมาทานทานหมด3-4วันประจำเดือนมาพอเดือนนี้ขาดไป3อาทิตย์ใช่ผลของยามั้ยหรืออาจจะท้องครรภ์แล้วตรวจไม่พบ(มีเพศสัมพันธ์แบบไม่ได้ป้องกัน)
สวัสดีค่ะ หากได้ตรวจหาการตั้งครรภ์หลังจากที่ประจำเดือนขาดไป 2 สัปดาห์ แล้วตรวจไม่พบ ก็แสดงว่าไม่น่ามีการตั้งครรภ์เกิดขึ้น และเมื่อผ่านไปอีก 1 สัปดาห์ คือเป็น 3 สัปดาห์นับจากที่ประจำเดือนขาดไป แล้วได้มีเลือดออกจากช่องคลอด ก็น่าจะเป็นประจำเดือนได้ค่ะ แนะนำควรสังเกตเลือดที่ออก หากเป็นไม่นานเกิน 7 วัน ก็แสดงว่าเป็นประจำเดือนที่มาช้ากว่าปกติ แต่หากเลือดที่ออกมีปริมาณที่มากผิดปกติ หรือปวดท้องรุนแรง หรือเลือดออกนานเกิน 7 วัน แนะนำควรลองตรวจหาการตั้งครรภ์ซ้ำดูอีกครั้ง เพราะอาจยังตรวจไม่พบในครั้งแรกก็ได้ค่ะส่วนอาการปวดเสียดท้อง ก็อาจเป็นอาการก่อนประจำเดือนมา หรืออาการปวดท้องขณะมีประจำเดือนได้ ส่วนอาการอาเจียน ก็เป็นอาการที่พบในช่วงก่อนการมีประจำเดือนมาได้เช่นกัน หรือทั้ง 2 อาการ อาจเกิดจากสาเหตุอื่นๆ เช่น อาหารเป็นพิษ กระเพาะอาหารอักเสบ เป็นต้นสำหรับอาการรู้ที่จับท้องแล้วเต้นตุ๊บๆ โดยเฉพาะเวลานอนลง ก็คือการเต้นของหลอดเลือดแดงใหญ่ส่วนของช่องท้อง (abdominal aorta) ตามจังหวะการเต้นของหัวใจค่ะส่วนการที่เคยใช้ยาปรับฮอร์โมนมาก่อน ไม่น่าเป็นสาเหตุที่ทำให้ประจำเดือนในเดือนนี้มาช้า แต่อาจเป็นเพราะมีการทำงานที่ผิดปกติของรังไข่อยู่เดิมก่อนแล้ว จึงทำให้ประจำเดือนมาผิดปกติค่ะหากเลือดที่ออกเป็นประจำเดือน ก็ให้สังเกตประจำเดือนในรอบต่อๆ ไปอีกว่าจะมาผิดปกติหรือไม่ คือหากยังคงมีระยะห่างที่มากกว่า 45 วัน ก็ควรไปพบแพทย์เพื่อตรวจหาสาเหตุและรักษาค่ะทั้งนี้ หากจะมีเพศสัมพันธ์บ่อยๆ และยังไม่พร้อมตั้งครรภ์ ก็ควรใช้ถุงยางอนามัยป้องกันด้วยค่ะ